Lou Reed: Oorsig Oor Sy Werk Tot Julie 1992.
LOU REED: OORSIG OOR SY WERK TOT JULIE 1992. Met besprekings van die albums New York, Songs For Drella en Magic & Loss en die bundel Between Thought and Expression: Selected Lyrics of Lou Reed. Deur Pieter Uys, soos dit in Vrye Weekblad nr 182 van 10 – 16 Julie 1992 verskyn het as LOU REED: getemper deur PYN.
saveSave Lou Reed: Oorsig Oor Sy Werk Tot Julie 1992. For Later
LOU REED: OORSIG OOR SY WERK TOT JULIE 1992
Met besprekings van die albums New York, Songs For Drella en Magic & Loss en die bundel Between Thought and Expression: Selected Lyrics of Lou Reed.
Deur Pieter Uys, soos dit in Vrye Weekblad nr 182 van 10 16 Julie 1992 verskyn het as LOU REED: getemper deur PYN.
OP 48 HET LOU REED PAS EEN VAN SY BESTE ALBUMS UITGEREIK: MAGIC & LOSS, EN SY BUNDEL VERSAMELDE LlRIEKE, BETWEEN THOUGHT AND EXPRESSION, IS VERLEDE MAAND GEPUBLISEER. VIR IEMAND MET 'N REPUTASIE VIR DEKADENSIE WAT TERUGSTREK TOT BY DIE SESTIGERJARE HET LOU REED TEEN ALLE VERWAGTINGING BRILJANT OORLEEF, SKRYF PIETER UYS
LOU REED voorste sanger van verval, liriekskrywer-digter en kitaarspeler se reusebydrae tot populre musiek strek nou al oor vier dekades. Hy is op 2 Maart 1944 in Long Island, New York gebore en studeer aan Syracuse Universiteit, waar hy 'n beskermling en bewonderaar word van die digter Delmore "In Dreams Begin Responsibilities" Schwartz. Reed het vroeg al berug geraak vir sy persoonlike dekadensie en sy obsessie met verval, sy omstrede persoonlikheid en self-destruktiewe neigings. Deesdae egter, en toenemend sedert die laat tagtigerjare en die tydperk wat sy laaste drie albums omvat, het 'n nuwe kant van sy persoonlikheid na vore gekom. 'n Menslike Lou Reed, wat sake soos verlies en berou aanroer in sy Iirieke, wat al hoe meer betrokke kommentaar lewer anders as die koue afsydigheid wat sy vroere werk kenmerk.
Rock 'n roll het Reed as kind al begeester. Sy eerste plaat het hy op 14 jaar gekoop: "Rock 'n roll changed my life. You know, I can listen to a favourite record of 20 years ago, and the music still has that effect on me." In 1967 het Velvet Underground soos 'n komeet op die New Yorkse musiektoneel verskyn. Die groep as deel van Andy Warhol se Exploding Plastic Inevitable Revue het bestaan uit Reed (kitaar, "Ostrich"-kitaar en stem), John Cale (elektriese altviool, klavier, baskitaar), Maureen Tucker (tromme), Sterling Morrison (ritme-kitaar, baskitaar) en Nico (die blonde Berlyner van La Dolce Vita-faam) as "chanteuse".
DIE LEGENDARIESE Warhol het as katalisator opgetree deur aan hulle 'n regmatige status as ernstige rock-kunstenaars in sy Pop Art milieu te verleen. Terwyl hul tydgenote vasgevang was in die hippie-droom, het die Velvets die een vernuwende album na die ander voortgebring met temas soos dwelmgebruik, waansin, selfmoord, transvestisme en sado-masochisme. 'n Miskien ietwat romantiese, maar altyd boeiende dokumentr van die New Yorkse demi-monde. Die klank was ook besonders 12-snaar kitaar, feedback, melancholiese stemme, dissonansie vreemd opwindend, soms vloeiend, soms chaoties. Geen wonder die radiostasies het dit vermy en die Velvets het tydens hul bestaan nooit meer as 'n New Yorkse kuItusgroep gebly nie. Niemand sou toe kon dink dat hul oeuvre oor die volgende vier dekades so 'n belangrike invloed sou uitoefen nie. Veral die debuutplaat, met Andy Warhol se kenmerkende piesang op die omslag, word beskou as 'n enorme invloed deur van die beste rock-kunstenaars van die laaste twee dekades. David Antim van Art News het die Velvets se optrede destyds so beskryf: "Nico, astonishing, the macabre face so beautiful resembles a momento mori, the marvellous death-like voice coming from the lovely blonde head". Volgens die rock-kritikus Paul Nelson sou Lou Reed se werk met die Velvets hom 'n ereplek in die annale van popmusiek verseker het selfs al sou hy daarna nooit weer 'n plaat gemaak het nie. Velvet Underground het na vier grootse albums in 1970 ontbind.
DIE PERS HET Reed al in die sestigerjare die "King Freak of New York" gedoop, 'n reputasie wat hy gestand gedoen het in sy eerste solo-uitreikings. Hy is ook die "Groot Wit Hoop" genoem maar dit het nooit 'n meulsteen geword soos Springsteen se "Die Toekoms van Rock n Roll" nie. "Walk on the Wild Side", die treffersnit op Transformer, was weer eens vol verwysings na transvestiete en dwelmslawe en hoewel stief behandel in uitsaaiprogramme, was dit 'n groot treffer wreldwyd. Reed was in die sewentigerjare baie bedrywig, hoewel die gehalte van die albums kwaai wissel. Behalwe vir 'n verruklike omslag het die aaklige Metal Machine Music geen musikale verdienste nie. AI Reed se ander albums in di tydvak het minstens een snit bevat wat kop en skouers bo sy tydgenote se produkte uitgetroon het. Songs soos "Street Hassle", "Dirt", "Coney Island Baby" en "Billy" word gekenmerk deur intelligente lirieke wat getuig van voortgesette groei sonder verlies van die ou betowering.
Soos sy tydgenoot Marianne Faithfull het Reed eindelik sy heroen-verslawing afgeskud en rustiger begin lewe. Volgens Peter Doggett se biografie, Growing Up in Public, het Reed opgehou om 'n openbare figuur te wees op 14 Februarie 1980, toe hy met Sylvia Morales getroud is. Dit was die begin van 'n tyd van bestendigheid sonder drank- en dwelmmisbruik en self-destruksie en van 'n nuwe kreatiewe fase. Reed se 1982-album, Blue Mask, spreek van 'n dieper waarnemingsvermo en "the joy that is in marriage". Daarna egter, met albums soos Legendary Hearts (1983), New Sensations (1984) en veral Mistrial (1986), het die rooi ligte weer begin flikker. Sommige kritici het gemeen Reed se persoonlike geluk het sy kreatiewe vermons benadeel.
EN NET TOE ALMAL hom wou afskryf, keer hy in 1988 met mening terug. New York is 'n meesterlike album van polsende literre rock. Die tema van dood en verlies wat verder beslag sou kry in sy daaropvolgende albums, het hier begin byvoorbeeld op die snit "Xmas in February", oor die VIGS-epidemie. Andy Warhol se dood in 1986 het Reed en John Cale weer bymekaar gebring. Tydens die roudiens het hulle op 'n gesamentlike projek oor Warhol se lewe besluit. In 'n opwelling van kreatiwiteit is die Songs for Drella-projek voltooi 'n album en video wat weer die groot hoogtes van die Velvets se bloeityd bereik het.
Oor die album het Reed teenoor Jim Macnie van Cream opgemerk: "There should be a whole section of CDs called Biorock, that introduces famous people to you through the medium of song." Die vyftien snitte omvat 'n wye reeks emosies in 'n baie persoonlike konteks waar Reed oor sy gevoelens vir Warhol sing. In die pragtige "Hello, It's Me bely hy: "I wish that I talked to you more when you were alive/I really miss you, I really miss your mind".
Die liriek is een van 88 in Between Thought and Expression: Selected Lyrics of Lou Reed. Lirieke wat sonder inspanning in gedigte verander, in 'n vloeiende belydenis wat strek van die Velvet Underground-dae tot vandag. Soos Reed dit aan Q Magazine stel: From day one, it was adult oriented material, avoiding slang that would date. In the '60s I didn't want to use slang terms like 'dig it' and then be faced with it 20 year later. The most you get is a couple of 'hey mans'. In Heroin I made up my own slang so that the song wouldn't be tied to a parlicular time period". Between Thought and Expression bevat ook onderhoude met Vaclav Havel en Hubert Selby, die skrywer van Last Exit to Brooklyn, sowel as 'n outobiografiese gedig "The Bells, " en Reed se aantekeninge by sekere van sy songs.
Intussen is ng van sy vriende oorlede: die Iiriekskrywer Doc Pomus ("Save The Last Dance For Me", ens) en 'n vrou genaamd Rita. Reed skryf in die aantekeninge op sy album Magic & Loss: "Between two Aprils I lost two friends/Between two Aprils magic and loss". Die album loop persoonlike pyn en verlies trompop en verwerk dit suksesvol dit bied nuwe perspektiewe en Iaat mens met 'n gevoel van berusting.
DIS 'N TREURSANG sonder selfbejammering, aangedryf deur 'n rou, gestroopte kitaarklank soos op New York, terwyl die Iirieke sprankel met bitter humor en ongewone insigte wat die kwesbare sy van die voorheen arch-cool lirikus onthul. Reed se vermo om humor in so n ontstellendste situasie te sien, kom na vore in 'n Iiriek soos "Goodbye Mass": 'Isn't this something,' you'd say, 'tomorrow I'm smoke'". Cremation (Ashes to Ashes) weer, het die pragtigste melodie op die album; dis net Reed wat sulke kuns kan skep uit 'n tema soos verassing! Die siklus worstel om skuld, magteloosheid, berou en aanvaarding, alles met 'n onderliggende eerlikheid soos in No Chances (Regret): "I see you in the hospital, your humor is intact/I'm embarrassed by the strenght I seem to lack". Daar is woede in Warrior King (Revenge), terwyl die onwerklike, nagmerrie-agtige Harry's Circumcision (Reverie Gone Astray) herinner aan Velvets-snitte soos Lady Godiva's Operation. Anders as byvoorbeeld Black Angel Death Song op die debuut-album, het Magic & Loss 'n kalmerende effek, soos verwoord in die titelsnit: "You're stuck with yourself/And a rage that can hurt you/There's a bit of magic in everything/And then some loss to even things out. 'n Toepaslike tema vir ons tyd en ons generasie wat al hoe meer blootgestel word aan verlies, aan jongmense wat sterf voor hul tyd. En dis verblydend dat die woorde uit Lou Reed se mond kom wie sou kon dink dat hy, die verslaggewer van verval en dekadensie, sou oorleef om boonop 'n noodsaakIike Iiterre en musikale bydrae te lewer hier naby die einde van die eeu.